Държавен вестник, бр. 4, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  4
чен и дългосрочен план следва да бъдат пред­
приети следните конкретни мерки за създаване 
на подходящи условия за развитие на сектора:
В краткосрочен план (до 2012 г.):
• изменение и допълнение на законовата 
уредба в съответствие с Регулаторна рамка 2009;
• привеждане на Общите изисквания и из­
дадените разрешения за ползване на ограничен 
ресурс в съответствие с изменената правна 
уредба, но не по-късно от 19 декември 2011 г.;
• освобождаване на радиочестотните обхвати 
2,5 GHz и 3,5 GHz, определени за хармони­
зирано използване в рамките на Общността;
• анализ на необходимостта от структурната 
промяна на ННП и определяне на подход, в 
случай че това е необходимо;
• изграждане на една национална мрежа, 
предназначена за разпространение на програ­
ми на обществени оператори, пет национални 
и множество регионални мрежи за наземно 
цифрово телевизионно радиоразпръскване, 
предназначени за разпространение на програми 
на търговски оператори;
• създаване на единна информационна 
точка за произтичащите от различни норма­
тивни актове административни процедури за 
предоставяне на права на преминаване, както 
и при придобиване на права за изграждане на 
електронни съобщителни съоръжения, както 
и за предстоящи ремонти или изграждане на 
друга инфраструктура с оглед създаване на 
възможност на заинтересувани предприятия да 
изграждат или ремонтират инфраструктурата си;
• съхранение от компетентна национална 
институция на създадените от предприятията, 
осъществяващи електронни съобщения, спе­
циализирани карти и регистри за изградената 
от тях подземна и/или надземна електронна 
съобщителна инфраструктура;
• създаване и поддържане на единна инфор­
мационна система за изградената от предприя­
тията, осъществяващи електронни съобщения, 
подземна и/или надземна електронна съобщи­
телна инфраструктура;
• ежегодно изготвяне на списък със стандарти 
и стандартизационни документи, приоритетни за 
въвеждане чрез превод на български език, който 
да бъде предоставен за обществено обсъждане;
• изготвяне на законодателно предложение, 
с което в нормативен акт в областта на елек­
тронните съобщения да може да се извършва 
позоваване на стандарти и/или стандартиза­
ционни документи, приети от европейски или 
международни организации по стандартизация, 
в които членуват Република България или бъл­
гарски органи, или организации, изпълняващи 
функциите на национална организация по стан­
дартизация пред тях, след въвеждането им чрез 
потвърждаване за прилагане като български 
стандарти и/или стандартизационни документи;
• сключване на споразумение между дър­
жавните институции и участниците на пазара 
на електронни съобщителни услуги за съвмест­
но финансиране на превода на определените 
приоритетни документи;
• продължаване на тенденцията за широко 
популяризиране на единния европейски номер 
за спешни повиквания „112“ сред населението 
от компетентните органи;
• предприемане на необходимите действия 
за популяризиране и създаване на условия за 
предоставяне на услуги чрез номера „116ХУZ“;
• контролиране спазването на предвиденото 
допълнително намаляване на ценовия таван за 
изходящи повиквания в роуминг, намаляване 
на таксите за пренос на данни на 1 евро за 
MB, като пределната цена на едро за пренос 
на данни трябва да падне на 0,80 евро през 
2010 г. и 0,50 евро през 2011 г.; контролиране 
спазването на предвиденото намаляване на 
цената за текстово съобщение, изпращано от 
чужбина, на 0,11 евро. 
В средносрочен план (до 2015 г.):
• радиочестотна лента от 790 до 862 MHz 
да бъде освободена за цифров дивидент;
• освобождаване на радиочестотна лента 
169,4 – 169,8125 MHz;
• осигуряване на широколентов достъп в 
слабо населените и отдалечени райони;
• определяне на правила за осигуряване 
на специални технически средства (особено 
в светлината на достъпа до единния европей­
ски номер за спешни повиквания) на хора с 
увреждания;
• насърчаване на инвестициите за изграждане 
и развитие на електронни съобщителни мрежи 
от ново поколение, при необходимост, и чрез 
финансиране от публични фондове, без да се 
предизвиква нарушаване на конкуренцията;
• опростяване и по-добро регламентиране 
на процедурите по отношение на дейностите 
за изграждане на електронни съобщителни 
мрежи или нови мрежови съоръжения чрез 
изменение в законодателството и подобряване 
на съгласуваността между компетентните местни 
и централни органи; 
• подобряване на условията за достъп и 
взаимно свързване не само до мрежата на ис­
торическия оператор на фиксираната мрежа, 
а и до мрежите на всички останали предпри­
ятия, чрез създаване на конкурентни условия 
за съвместното ползване на каналната мрежа 
и съвместно разполагане на съоръженията и 
кулите.
В дългосрочен план (след 2015 г.):
• изграждане на национална мрежа за циф­
рово мобилно наземно телевизионно радио­
разпръскване при наличие на свободен радио­
честотен спектър и на инвеститорски интерес;
• изграждане на една национална обществена 
мрежа за наземно цифрово радиоразпръскване 
по стандарта T-DAB (Terrestrial Digital Audio 
Broadcasting);